stanford-oval/wikipedia huggingface dataset:
מוניקה פוטר
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | מבחן תחת אש | אשתו של בייקר |  |
| 1997 | קון אייר | טרישה פו |  |
| 1998 | A Cool, Dry Place | קייט דורל |  |
| 1998 | מרתה, פרנק, דניאל ולורנס | מרתה |  |
| 1998 | ללא גבולות | מארי מרקס |  |
| 1998 | פאץ' אדמס | קארין פישר |  |
| 1999 | Heaven or Vegas | לילי |  |
| 2001 | בלשית בסטייל | אמנדה פירס |  |
| 2001 | שעת העכביש | ג'זי פלניגן |  |
| 2002 | אני עם לוסי | לוסי |  |
| 2004 | המסור | אליסון גורדון |  |
| 2008 | Lower Learning | לורה בוצ'וולד |  |
| 2009 | הבית האחרון משמאל | אמה קולינגווד |  |
| 2024 | Running on Empty | איליין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | טעויות הפיכות | מוריאל וין | סרט טלוויזיה של CBS |
| 2004–2005 | בוסטון ליגל | לורי קולסון | 21 פרקים |
| 2009 | Trust Me | שרה האנטר | תפקיד ראשי; 13 פרקים |
| 2010–2015 | הורים במשרה מלאה (אנ') | קריסטינה ברוורמן | תפקיד ראשי (6 עונות), 103 פרקים |
| 2017–2018 | חוכמת ההמונים | אלכס הייל | תפקיד ראשי; 13 פרקים |
| 2019–2021 | גוליית | כריסטינה לוקין | 3 פרקים |
| 2022 | Classified | ד"ר בל | פודקאסט; 7 פרקים |
דפנסור ספורטינג

דפנסור ספורטינג קלוב (בספרדית: Defensor Sporting Club) הוא מועדון כדורגל אורוגוואי מהעיר מונטווידאו, בירת אורוגוואי, המשחק בליגת העל האורוגוואית. המועדון נוסד ב-1913, וצבעיו הם סגול ולבן. משחקי הבית של הקבוצה מתקיימים באצטדיון לואיס פרנסיני.
דפנסור ספורטינג היא תוצר של איחוד שהתבצע ב-1989 בין המועדונים דפנסור וספורטינג קלוב. ב-1976 הייתה לקבוצה הראשונה, שאינה פניארול או נסיונל, שזוכה באליפות אורוגוואי בעידן המקצועני. לזכותה ארבע אליפויות בסך הכול, האחרונה שבהן ב-2007/2008. ב-2014 רשמה את הישג השיא שלה בגביע ליברטדורס, כשהגיעה לשלב חצי הגמר.
ממחלקת הנוער של המועדון יצאו במהלך השנים כדורגלנים שהיו לבינלאומיים וזכו להצלחה, וביניהם סבסטיאן אבראו, דייגו פרס, מרטין קאסרס, מקסי פריירה ואלבארו רפאל גונסאלס.
היסטוריה > השנים הראשונות (1913 - 1932)

דפנסור ספורטינג נוסדה ב-15 במרץ 1913 תחת השם דפנסור פוטבול קלוב בשכונת פונטה קרטאס במונטווידאו. שמו של המועדון נלקח מקבוצה חובבנית שהוקמה ב-1906 על ידי עובדי מפעל "דפנסורס דה לה הואלגה". אנשי המועדון רצו לשחק בצבע הירוק, אך מכיוון שהיה תפוס על ידי קבוצה אחרת, נבחר הצבע השחור בעל פס חוצה בצבע כחול. כשנרשמה הקבוצה למשחקי הליגה, הצבע היחיד שלא היה רשום לקבוצה אחרת הוא סגול, ומשם זהו הצבע הבולט של המועדון עד היום.
עם הקמתה, ועוד בטרם החלה לפעול במדינה ליגה מקצוענית, החלה דפנסור לשחק בליגה השלישית. בתוך שתי עונות העפילה הקבוצה עד לליגה הבכירה, וב-1915, עונת הבכורה שלה בליגה, סיימה במקום הרביעי בטבלה. באותה שנה שיחקה הקבוצה את משחקה הבינלאומי הראשון, כשפגשה ב-25 במאי את אטלנטה הארגנטינאית, וגברה עליה 2-1.
לאחר שסיימה אחרונה בטבלה ב-1917, התפרקה הקבוצה, ומירב שחקניה הצטרפו לקבוצת אוניברסל השכנה. ב-1922 התפצלה השליטה בכדורגל באורוגוואי לשתי התאחדויות נפרדות, פדרציית הכדורגל והתאחדות הכדורגל האורוגוואית. עם ההתפצלות, הוקמה הקבוצה מחדש תחת השם קלוב אתלטיקו דפנסור והצטרפה לפדרציה. ב-1926, עם האיחוד בין הפדרציה להתאחדות, חזרה הקבוצה לפעילות בהתאחדות.
היסטוריה > תחילת העידן המקצועני (1932 - 1975)

ב-1932 שיחקה דפנסור בעונת הבכורה של ליגת העל האורוגוואית בעידן המקצועני, וסיימה במקום הרביעי בטבלה. ב-1935 זכה לראשונה שחקן מדפנסור בתואר מלך השערים - קסטלדו אנטוניו, שכבש 12 פעמים באותה העונה. הקבוצה עצמה סיימה את העונה במקום החמישי.
ב-1944 נכללה הקבוצה לראשונה בין שלוש הראשונות בליגה, לאחר שסיימה במקום השלישי עם שתי נקודות פחות מהאלופה פניארול וסגניתה נסיונל. שנה אחר כך שחזרה הקבוצה את ההישג, אם כי במרחק גדול יותר מן המוליכות.
בתום עונת 1949 ירדה הקבוצה לליגת המשנה לראשונה בעידן המקצועני, לאחר שסיימה במקום האחרון בטבלה. שהותה בליגת המשנה הייתה קצרה במיוחד, ועונה אחר כך כבר זכתה דפנסור באליפות ליגת המשנה והעפילה חזרה לליגה הבכירה, לאחר שהשיגה 13 ניצחונות ב-14 משחקים. בעונת 1964 שוב ירדה הקבוצה לליגת המשנה, ושוב הצליחה להעפיל תוך עונה אחת בחזרה לליגה הבכירה.
היסטוריה > האליפויות הראשונות (1976 - 1989)

בעונת 1976, תחת המאמן ריקרדו דה לאון, השיגה דפנסור את תואר האליפות הראשון בהיסטוריה של המועדון, ולראשונה מזה 44 שנות כדורגל מקצועני באורוגוואי הוכתרה אלופה שאינה פניארול או נסיונל. שיטת המשחק של דה לאון התבססה בעיקרה על משחק הגנתי ומבוקר שבעקבותיה ספג ביקורות רבות, ואף את הכינוי "אנטי-כדורגל".
ההישג זיכה את דפנסור במקום בפלייאוף ההעפלה לגביע ליברטדורס, אותו צלחה בהצלחה בדרך להופעת בכורה במפעל היוקרתי. הקבוצה השתתפה בליברטדורס 1977, ושיחקה בבית א' עם יריבתה פניארול, ועם בוקה ג'וניורס וריבר פלייט הארגנטינאיות. משחק הבכורה של דפנסור במפעל התקיים באצטדיון סנטנאריו מול פניארול, והסתיים בניצחון היסטורי, 2-0 לדפנסור. לאחר שלושה משחקים ניצבה דפנסור עם מאזן נקי מהפסדים, אך בשלושת המשחקים הבאים כשלה להשיג ניצחון, סיימה פעם אחת בתיקו ורשמה שני הפסדים. בסך הכול עמד מאזנה על ניצחון אחד, שלוש תוצאות תיקו ושני הפסדים, שהספיקו למקום השלישי בלבד, מרחק נקודה מריבר פלייט. במהלך העשור שלאחר הופעת הבכורה שלה, הצליחה הקבוצה להעפיל פעמיים נוספות למשחקי גביע הליברטדורס, ובשתיהן סיימה את דרכה בשלב הבתים.
ב-1987 הייתה דפנסור לראשונה מחוץ ל"מועדון שתי הגדולות" (פניארול ונסיונל) שזוכה בתואר אליפות שני. דפנסור סיימה את הליגה במקום הראשון כשהיא מקדימה את נסיונל בשלוש נקודות.
היסטוריה > דפנסור ספורטינג (1989 - )

ב-15 במרץ 1989, בדיוק ביום בו צוינו 76 שנים להיווסדו, מועדון הכדורגל אתלטיק קלוב דפנסור התאחד עם מועדון הכדורסל ספורטינג קלוב אורוגוואי, וביחד נוצר מועדון מאוחד בשם דפנסור ספורטינג קלוב.
ב-1991, שנתיים לאחר האיחוד, זכתה הקבוצה בתואר האליפות השלישי בתולדותיה. מאמן הקבוצה היה חואן אהונטצ'איין, כדורגלן הקבוצה שפרש ממשחק רק שנה קודם לכן וקיבל את משרת המאמן. הוא הוביל את הקבוצה לזכייה באליפות בנקודה הפרש מנסיונל, ולהופעה חמישית בגביע ליברטדורס. במסגרת טורניר הליברטדורס, הגיעה דפנסור למקום השלישי בבית שהפעם הספיק כדי להעפיל לשלב הפלייאוף. בשלב זה, הודחה הקבוצה על ידי ניואל'ס אולד בויס.
ב-2005 סיימה דפנסור עם מספר נקודות זהה לזה של נסיונל בראש הטבלה. התאחדות הכדורגל קבעה שני משחקי גמר לקביעת זהות האלופה, אך דפנסור סירבה להופיע למשחקים עקב הניצחון שהשיגה יריבתה נסיונל במחזור האחרון, מפנדל שנשרק שבע דקות בתוך תוספת הזמן. כתוצאה מכך בוטלו המשחקים ונסיונל הוכרזה כאלופה בפעם הארבעים. בהמשך אותה שנה רשמה הקבוצה השתתפות ראשונה בגביע סודאמריקנה ואף הדיחה בסיבוב הראשון את יריבתה הגדולה דאנוביו, אך הודחה בעצמה סיבוב אחר כך על ידי סרו פורטניו.
בשנת 2007 הצליחה הקבוצה להעפיל לראשונה בתולדותיה לרבע גמר גביע ליברטדורס. היא צלחה את שלב הבתים, והדיחה בשמינית הגמר את פלמנגו הברזילאית. ברבע הגמר הודחה הקבוצה על ידי גרמיו בדו-קרב בעיטות עונשין. באותה עונה הגיעה הקבוצה לאותו שלב גם בגביע סודאמריקנה, שם הודחה על ידי ריבר פלייט בגלל חוק שערי חוץ.
בעונת 2007/2008 זכתה הקבוצה במקום הראשון בטורניר האפרטורה. הקבוצה סיימה שלישית בטורניר הקלאוסורה 2008, והעפילה לפלייאוף האליפות. ניצחון 2-1 על פניארול בפלייאוף בסיום העונה הספיק לדפנסור, שזכתה בפעם הרביעית בתולדותיה באליפות אורוגוואי.
ב-2009 רשמה הקבוצה הישג מרשים בגביע ליברטדורס. דפנסור הגיעה לשמינית גמר המפעל מול בוקה ג'וניורס, וסיימה את משחק הבית שלה בשוויון 2-2. במשחק הגומלין הגיעה דפנסור לאצטדיון הבונבוניירה, בידיעה שהיא חייבת לכבוש כדי להעפיל. דפנסור ניצחה 1-0 והדיחה את בוקה מהמשך המשחקים, ובכך הנחילה לה הפסד ביתי לראשונה לאחר שש שנים ללא הפסד בית בגביע ליברטדורס. על אף ההישג, הודחה הקבוצה ברבע הגמר, שלב אחד אחר כך, על ידי אסטודיאנטס לה פלאטה.
בגביע ליברטדורס 2014 רשמה הקבוצה את הישג השיא שלה אי פעם במפעל בינלאומי. היא סיימה את שלב הבתים במקום הראשון, לאחר מאבק צמוד עם קרוזיירו ועם אוניברסידד דה צ'ילה. בשמינית הגמר היא הדיחה את דה סטרונגסט מבוליביה בדו-קרב פנדלים, וברבע הגמר השיגה ניצחון כפול על אתלטיקו נסיונל מקולומביה, בדרך לחצי גמר ראשון בתולדותיה. בשלב זה סיימה הקבוצה את דרכה, לאחר שהפסידה 2-0 לנסיונל מפרגוואי במשחק הראשון, ובגומלין ניצחה 1-0 בלבד.
אצטדיון

החל משנת 1963 מארחת דפנסור ספורטינג את משחקיה באצטדיון לואיס פרנסיני, הקרוי על שם נשיא הקבוצה לשעבר. האצטדיון, שממוקם בשכונת פארקה רודו במונטווידאו, נמצא בבעלות הקבוצה, ותכולתו עומדת על כ-18,000 מושבים.
האצטדיון משמש את הקבוצה באופן בלעדי במשחקי הליגה, אך במשחקים הבינלאומיים נעשה בו שימוש על ידי קבוצות נוספות בהן דאנוביו, חובנטוד וריבר פלייט המקומית.
ב-1997 עבר האצטדיון שיפוץ רחב היקף. הוא נסגר לתקופה של כשנה, ובמהלך השיפוץ הורחב האצטדיון ונוספו בו מקומות ישיבה, וכן משטח הדשא יושר. לפני השיפוץ, שקע חלקו המערבי של משטח הדשא הפונה לכיוון ריו דה לה פלטה.
יריבות

היריבה הגדולה ביותר של דפנסור ספורטינג היא קבוצת דאנוביו. משחק הדרבי בין השתיים זכה לכינוי "קלאסיקו דה לוס מדיאנוס".
על אף שהמשחק הראשון בין השתיים שוחק כבר ב-1948, החלה היריבות הגדולה בין שתי הקבוצות לקראת סוף המאה העשרים. היריבות בין השתיים התחילה בקבוצות הנוער שהתחרו ביניהן על תארים באופן ישיר. במקביל, החל משנות ה-80 החלו המועדונים הבוגרים לצבור תארים, והמאבק שהחל בנוער עבר גם למחלקות הבוגרות.
עיקר המאבק הוא סביב התואר "השלישית בגודלה". מאחר שנסיונל ופניארול הן הקבוצות בעלות מספר הזכיות הרב ביותר בכדורגל באורוגוואי, ובהפרש ניכר מכל האחרות, המאבק שנותר הוא סביב הקבוצה שתהיה השלישית בגודלה בכדורגל האורוגוואי. שתי הקבוצות הן המצליחות ביותר מבחינת מספר האליפויות מחוץ למועדון שתי הגדולות. ב-2014 השוותה דפנסור את שיאה של דאנוביו, חצי גמר גביע ליברטדורס, ושתיהן הן נציגות אורוגוואי היחידות שאינן פניארול או נסיונל שמעפילות לחצי גמר המפעל.
סמל ומדים > סמל

סמל המועדון הנוכחי נמצא בשימוש מאז האיחוד בין דפנסור לספורטינג קלוב. הוא מורכב מהצבעים סגול ולבן, צבעי המדים של המועדון, ומציג את האותיות "DSC", ראשי התיבות של שם המועדון, בתוך טבעות בצבעי אדום וכחול, צבעיה של ספורטינג קלוב אורוגוואי. מעל לראשי התיבות של השם נמצא ציור של מגדלור, המייצג את מגדלור פונטה בראבה, שהוקם ב-1876 בשכונת פונטה קרטאס, בה הוקם המועדון.
סמל ומדים > מדים

מדי המועדון הראשונים היו שחורים, ועיטר את חולצתם פס רוחבי בצבע כחול. ב-1915, עם תחילת דרכה של הקבוצה בליגה הבכירה, רצו בעלי הקבוצה לשנות את צבעי המדים. הצבעים שנבחרו בתחילה היו ירוק ואדום, כשהצבע הירוק היה מיועד לחולצות השחקנים. בעת הליך רישום הקבוצה נדחתה הבקשה למדים ירוקים עקב היותם בשימוש על ידי קבוצת בלגראנו מונטווידאו. לאחר שהחליטו כי לא ילבשו עוד מדים שחורים, פנו בעלי הקבוצה לחנות הספורט המקומית לרכישת חולצות. הצבע היחיד שהיה זמין ולא היה רשום בהתאחדות אצל קבוצה אחרת היה הצבע הסגול, ומאז מלווה הצבע את מדי הקבוצה.
| 0 | 1 | 2 | 3 |
| --- | --- | --- | --- |
|                1913-1914  |                1915-היום  |                1922-1925  |                שנות ה-60 וה-80, 1993  |
תארים > תארים מקומיים

אליפות אורוגוואי: (4)
1976, 1987, 1991, 2007/08
שחקנים מפורסמים

ארגנטינה חוסה מנואל מורנו
ארגנטינה הרמיניו מסאנטוניו
ארגנטינה גוסטבו דסוטי
אורוגוואי לואיס קוביז'ה
אורוגוואי סרחיו דניאל מרטינס
אורוגוואי ניקולאס אוליביירה
אורוגוואי גונסאלו סורונדו
אורוגוואי קרלוס מריה מוראלס
אורוגוואי סבסטיאן אבראו
אורוגוואי חורחה דה סילבה
אורוגוואי גונסאלו ורגאס
אורוגוואי טבארה סילבה
אורוגוואי פדריקו מגז'אנס
אורוגוואי דריו סילבה
אורוגוואי דייגו פרס
אורוגוואי מקסימיליאנו פריירה
אורוגוואי מרטין סילבה
אורוגוואי אלבארו רפאל גונסאלס
אצטדיון לואיס פרנסיני, 2010
דסטין מיליגן

| --- | --- |

 לידה:  28 ביולי 1985 (בן 39) ילונייף, קנדה 
 מדינה:  קנדה 
 תקופת הפעילות:  מ-2004 
 מקום לימודים:  תיכון סר ג'ון פרנקלין 
 בן או בת זוג:  ג'סיקה סטרופ (2008–2010)  אמנדה קרו (2010–?) 
 http://www.dustinmilligan.com
 פרופיל ב-IMDb
 
מיליגן, 2008. בפרמיירה לסדרה "90210"
דסטין ואלאס מיליגן (באנגלית: Dustin Wallace Milligan; נולד ב-28 ביולי 1985) הוא שחקן קולנוע וטלוויזיה קנדי, ידוע בשל תפקידו בתור אית'ן וורד בסדרת הנוער "90210" (2009-2008), ובזכות תפקידו בתור טד מולינס ובקומדיית המצבים "שיט'ס קריק" (2020-2015).
ביוגרפיה

מיליגן נולד בילונייף, הטריטוריות הצפון-מערביות בקנדה, בנם של בריאן מיליגן ושל ג'ין ואלאס, חברת מועצת העיר ילונייף לשעבר.
קריירה

הוא ידוע מתפקידו כאית'ן וורד בסדרה של CW‏ "90210", הספין-אוף של אופרת הסבון משנות התשעים "בוורלי הילס 90210". הוא עזב את התוכנית בסוף העונה הראשונה.
הוא השתתף בין היתר בסרטים "יעד סופי 3" (2006), "חלקלק" (2006), "אפקט הפרפר 2" (2006), "לך תבין נשים" (2007), "התנפצות" (2007), "השליחים" (2007) ו"תמצית" (2009).
מיליגן כיכב בדרמת המתח קצרת הימים "Runaway" מבית CW שבוטלה באוקטובר 2006 לאחר 9 פרקים בלבד. הוא כיכב בסרט הטלוויזיה של רשת הטלוויזיה הקנדית CTV ‏ "Eight Days To Live".
בשנת 2013 השתתף בווידאו קליפ לשירה של דמי לובאטו "Made in the USA".
בשנת 2015 החל לגלם אותו דמותו של טד מולינס בקומדיית המצבים הקנדית זוכת פרס אמי "שיט'ס קריק".
בשנת 2018 שיחק במותחן הפשע-קומי "בקשה מסתורית".
חיים אישיים

בשנים 2008–2010 מיליגן יצא עם השחקנית האמריקאית ג'סיקה סטרופ ששיחקה לצדו בסדרה "90210".
החל מאוקטובר 2010 מיליגן נמצא בזוגיות עם השחקנית אמנדה קרו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | סופשבוע ארוך | אד (בן 14) |  |
| 2006 | להסתדר בחיים ולהישאר נשוי | דולי הצעיר |  |
| 2006 | יעד סופי 3 | מרקוס |  |
| 2006 | חלקלק | נער טובע |  |
| 2006 | אפקט הפרפר 2 | טרבור איסטמן |  |
| 2007 | Wannabe Macks | סי.ג'יי |  |
| 2007 | השליחים | בובי |  |
| 2007 | לך תבין נשים | אריק ווטס |  |
| 2007 | התנפצות | מאט ריאן |  |
| 2009 | תמצית | בראד צ'אבז |  |
| 2010 | אווה | לושיאן |  |
| 2010 | Gunless | ג'ונתן קנט |  |
| 2010 | Repeaters | קייל הלסטד |  |
| 2011 | ליל הכריש | ניק לה-דוקה |  |
| 2011 | Sisters & Brothers | רורי |  |
| 2011 | The Entitled | ניק |  |
| 2012 | הקמפיין | בחור בקולג' | ללא קרדיט |
| 2013 | Ferocious | קאלום בק |  |
| 2013 | אגדת שלג | מרקוסי | דיבוב |
| 2013 | No Clue | דני |  |
| 2014 | Sequoia | אוגדן קלארק |  |
| 2014 | Bad City | הבלש |  |
| 2015 | בית האימה | ג'ון |  |
| 2015 | Milwaukee | בחור מכוער |  |
| 2016 | Me Him Her | קורי |  |
| 2016 | Primary | ניקולס |  |
| 2016 | גיבור אמריקאי (אנ') | סאמר |  |
| 2018 | בקשה מסתורית | כריס |  |
| 2022 | פעמיים ריטה | ג'ק |  |
| 2022 | האנשים שאנחנו שונאים בחתונה | דניס |  |
| 2024 | איש השלג שלי (אנ') | ג'ק סנומן |  |
| 2024 | Running on Empty | רנדל |  |
| 2024 | Shell | דווין |  |
| TBA | Operation Taco Gary's | לוק |  |
פילמוגרפיה > קולנוע > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Perfect Romance | ראפר | סרט טלוויזיה של Lifetime |
| 2004 | הימים | סטיב קולטר | 2 פרקים |
| 2004 | מתים במשרה חלקית | ג'ואי | פרק: "Death Defying" |
| 2004 | אנדרומדה | לון | פרק: "So Burn the Untamed Lands" |
| 2005 | Hush | בילי | סרט טלוויזיה של Lifetime |
| 2005 | Amber Frey: Witness for the Prosecution | מוכר במעדנייה | סרט טלוויזיה של CBS |
| 2005 | A Perfect Note | ריפר | סרט טלוויזיה |
| 2005 | Da Vinci's City Hall | צ'אד מרקוביץ' | פרק: "Isn't Very Pretty But You Can Smoke It" |
| 2006 | Eight Days to Live | ג'ו ספרינג | סרט טלוויזיה של CTV |
| 2006 | החצי האפל | רנדי | פרק: "Panic" |
| 2006 | Alice, I Think | מארק קונרס | פרק: "What Would Jesus Do?" |
| 2006 | Runaway | הנרי ריידר / ג'ייסון הולנד | תפקיד ראשי; 9 פרקים |
| 2008 | About a Girl | סטן | פרק: "About a Homecoming" |
| 2008 | על טבעי | אלן ג'יי קורבט | פרק: "Ghostfacers" |
| 2008–2009 | 90210 | אית'ן וורד | תפקיד ראשי (עונה 1); 24 פרקים |
| 2009 | The Assistants | עצמו | פרק: "The Pen" |
| 2011 | Marcy | פרי | סדרת רשת; פרק: "Marcy Does Yoga" |
| 2012 | קוראים לי פיץ | בארי אונ'יל | פרק: Semen-Gate" |
| 2012 | Love at the Christmas Table | סם ריד | סרט טלוויזיה של Lifetime |
| 2013 | מניע (אנ') | פליקס האוסמן | פרק: "Fallen Angel" |
| 2014 | Math Bites | דמויות שונות | סדרת רשת; 3 פרקים |
| 2015–2020 | שיט'ס קריק | תיאודורס "טד" מולינס | תפקיד חוזר; 43 פרקים |
| 2015–2016 | X Company | טום קאמינגס | תפקיד ראשי; (עונות 1–2); 18 פרקים |
| 2015 | עמק הסיליקון | בליין | פרק: "Homicide" |
| 2016–2017 | סוכנות הבילוש של דירק ג'נטלי | סמל הוגו פרידקין | תפקיד ראשי; (2 עונות); 16 פרקים |
| 2018 | שטח מת | לינקולן | פרק: "The Quantico Affair" |
| 2019 | Into the Dark | גווין | פרק: "A Nasty Piece of Work" |
| 2021-הווה | Rutherford Falls | ג'וש קרטר | תפקיד ראשי (2 עונות); 18 פרקים |
| TBA | Utap |  | סדרת טלוויזיה עתידית של נטפליקס |
מיליגן לצד צוות שחקני הסרט "Repeaters"‏ (2010)
שמע (לבנון)

| --- | --- |

 מדינה:  לבנון לבנון
 מחוז:  דרום לבנון
 נפה:  צור
 אוכלוסייה:  ‏
  ‑ בכפר:  301 (2015)
 קואורדינטות:  33°08′44″N 35°12′29″E﻿ / ﻿33.145555555556°N 35.208055555556°E﻿ / 33.145555555556; 35.208055555556 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןשמע(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןשמע  he tabBackground:;tabBorder:#aaa;defaultTab:0;
 
שַׁ֫מַע (בערבית: شمع) הוא כפר בנפת צור, כ-25 ק"מ דרומית מזרחית לצור וכ-99 ק"מ דרומית לביירות. הוא ידוע במיוחד בזכות הטירה ההיסטורית שלו היושבת על גבעה המשקיפה על מישור החוף של צור ונאקורה.
מפקדת הגזרה המערבית של יוניפי"ל, בראשות כוחות הצבא האיטלקי, שוכנת על גבעה הסמוכה לכפר.
שם הכפר

אדוארד הנרי פאלמר הציע לקשר את שם הכפר לשם העברי שמעון, בהתבסס על הימצאות קבר במקאם בלב הכפר המיוחס על פי המסורת המקומית לשמעון בן יוחנן, הוא פטרוס בכיר שליחיו של ישו, המכונה בערבית שַׁמְע֫וּן א-סָּ֫פָא (شمعون الصفا, בתעתיק מדויק: שמעון אלצפא). לפי אמונת השיעים בלבנון, פטרוס הקדוש היה גם אב קדמון לאימאם השיעי ה-12 והאחרון מוחמד אל-מהדי. משום כך אלפי מאמינים פוקדים את המקום מדי שנה.
היסטוריה

שרידים שהשתמרו מהתקופה הביזנטית באתר הארכאולוגי "תל ארמת" (تل ارمت) הנמצא כ-2 קילומטרים מערבית לכפר, תומכים במסורת המקומית שהוא שימש כמאוזוליאום במאה הראשונה לספירה והיה מיושב בתקופת השלטון הביזנטי על הלבנט (395–640), כפי שעולה מפסיפס שהתגלה בראש הגבעה (בצילום).
לא ברור מה עלה בגורל ההתיישבויות בשמע לאחר כיבוש האזור על ידי האסלאם, בשנת 640 וכן לא ידוע התאריך המדויק של בניית מקאם שמעון אל-ספא, הערכת המומחים היא שהצריח שמעל המקאם נבנה בסוף המאה ה-11, זמן קצר לפני הגעת הצלבנים.
בשנת 1116, לאחר מסע הצלב הראשון, בנו הצלבנים מבצר מעל האתר הביזנטי על מנת לחסום את הגישה לעיר צור שעדיין הוחזקה בידי המוסלמים. צור נכבשה ב-1124 על ידי הצלבנים בסיוע צי ספינות ונציאניות לאחר מצור שנמשך קרוב לשישה חודשים והוביל לכניעת השליט הסלג'וקי טוגתכין (אנ'). מבצר שמע (ער'), שנעשה חלק מממלכת ירושלים, נודע גם בשם מצודת סקנדליון (Scandelion), ככל הנראה בשל סמיכותו לעיירת החוף איסכנדרונה (اسكندرونة) שבין א-נאקורה לצור.
לא ברור באיזו מידה נפגע המבצר ברעידת האדמה בסוריה ב-1202, וכן לא ברור מה היה גורלו לאחר נפילת צור ב-1291 בידי  הממלוכים בהנהגת ח'ליל בן קלאוון כשנפתח מסע ההרס השיטתי של ביצורי החוף הצלבניים.
המבצר שופץ במאה ה-18 על ידי אנשי חמולת עלי אל-זע'יר (علي الصغير) המתואלית בתקופה שבה מנהיגם נאסיף א-נסאר (ناصيف النصار) (אנ') שלט בג'בל עאמל ממרכזו בתבנין.
הערות שוליים

↑  Maguire, Suzanne; Majzoub, Maya (2016).  Osseiran, Tarek (ed.). "TYRE CITY PROFILE" (PDF). reliefweb. UN HABITAT Lebanon. p. 14. נבדק ב-26 במרץ 2020. {{cite web}}:  (עזרה)
↑  Badawi, Ali Khalil (2018). TYRE (4th ed.). Beirut: Al-Athar Magazine. pp. 141–142.
↑  "UNIFIL Head of Mission hosts LAF Commander". UNIFIL. 19 בספטמבר 2019. נבדק ב-26 במרץ 2020. {{cite web}}:  (עזרה)
↑  E. H. Palmer, The survey of Western Palestine: Arabic and English name lists collected during the survey, 1881, p. 51
↑  "Religious site in Lebanon attracts Shia Muslims". SHAFAQNA - Shia News Association. 3 במאי 2019. נבדק ב-26 במרץ 2020. {{cite web}}:  (עזרה)
↑  مقام النبي شمعون صفا - مار بطرس - في بلدة شمع تفجره اسرائيل للمرة الثالثة, Elnashra News (בערבית)
↑  Zaatari, Mohammed (27 בדצמבר 2010). "Chamaa citadel's future in danger, warns mayor". The Daily Star. נבדק ב-26 במרץ 2020. {{cite news}}:  (עזרה)
↑  ויקטור גרן, תיאור גיאוגרפי, היסטורי וארכיאולוגי של ארץ-ישראל (תרגם מצרפתית והוסיף מבוא והערות חיים בן-עמרם), ירושלים: יד יצחק בן-צבי, כרך שביעי: הגליל (ב), 1985, עמ' 97–99
↑  Denys Pringle, "Iskandaruna (Scandalion)", in The Churches of the Crusader Kingdom of Jerusalem: A-K (excluding Acre and Jerusalem), Vol I, Cambridge University Press, 1993, p. 251; "Iskandaruna", in Secular Buildings in the Crusader Kingdom of Jerusalem: an Archaeological Gazetter, Cambridge University Press, 1997, p.51
↑  יהושע פראוור, תולדות ממלכת הצלבנים בארץ ישראל, מוסד ביאליק, תשכ"ג–1963, כרך א', עמ' 215, הערה 25
קטע פסיפס בתל ארמת
מבצר שמע בציורו של ון דה ולדה שביקר במקום ב-1851
שלט מידע בכניסה למבצר שמע
צבי אלימלך שפירא

ערך זה עוסק ברבי מדינוב. אם התכוונתם לרבי מבלאז'וב, ראו .
פנים האוהל שבו נטמנו המהרצ"א ובני משפחתו
רבי צבי אלימלך שפירא מדינוב (הידוע גם כר' הערש מיילך שפירא; בערך תקמ"ג, 1783 – י"ח בטבת תר"א, 11 בינואר 1841) היה אדמו"ר חסידי בדור החמישי לתנועת החסידות. מכונה על פי רוב, בשם חיבורו המפורסם בני יששכר.
תולדות חייו > הולדתו

נולד ביאבורניק שבגליציה. אביו, רבי פסח לנגזם, היה מלמד תינוקות. צאצא של רבי שמשון מאוסטרופולי שנהרג בגזרות ת"ח ת"ט. אמו, איטה, הייתה אחייניתם של רבי אלימלך מליז'נסק ורבי משולם זושא מאניפולי. לפניו נולדו להוריו מספר ילדים, שנפטרו בילדותם. מסופר כי בניסיון למנוע גם את מותו של הרך העתידי, התייעצה אמו עם דודה, רבי אלימלך מליז'נסק. ר' אלימלך הבטיח לאחיניתו שייוולד לה בן זכר שיחיה ויאיר את העולם בתורתו הקדושה, והורה לה לתת לילד את שמו (כלומר אלימלך) כסגולה לאריכות ימים. מאחר שביהדות האשכנזית לא מקובל לתת לאדם שם של אדם חי, הוסיפו הוריו לשמו של התינוק את השם צבי (הרש). רבי אלימלך אמר שהדבר פגע בחצי ממעלתו של התינוק כי צבי אינו מלך, ולכן יהיה חצי מלך (השם אלימלך היה נקרא בפי היהודים מלך).
יש הטוענים שהחליף את שם משפחתו מלנגזם לשפירא על מנת להתחמק משרות צבאי. היה נשוי לחנה מינדל בתו של הרב שמואל מציטש.
תולדות חייו > פעולתו

מתלמידי החוזה מלובלין, רבי מנחם מנדל מרימנוב, המגיד מקוז'ניץ ו ה"אוהב ישראל" מאפטא. קשרים קרובים היו לו עם תלמידי בית-מדרשו של החוזה מלובלין ובראשם רבי נפתלי צבי מרופשיץ ורבי צבי הירש מזידיטשוב.
שימש ברבנותן של דינוב (שם היה מרכז חצרו) רוביטש(Rybotycze), סטריז'וב, האליטש (אנ'), ומונקאץ שאז הייתה חלק מהונגריה. פעל רבות להפצת תורת הקבלה ונלחם בחריפות נגד המשכילים.
בזמן כהונתו במונקאץ אסר על פיטום אווזים משום חשש טריפות שמצוי בכבד שכן הכבד המנופח של האווז עצמו גורם לאווז להיות טרפה, ולכן עורר עליו את חמתם של פרנסי העיר ונאלץ לעזוב את מונקאץ ולחזור לדינוב. נהג לחתום על מכתביו בחתימה "האוהב הנאמן לכל ישראל, דורש טוב לעמו".
נפטר בדינוב בי"ח בטבת תר"א (11 בינואר 1841) בגיל 58, והשאיר ארבעה בנים ושלוש בנות. בנו רבי דוד (1804 - 1874), מילא את מקומו כאדמו"ר בדינוב.
חידושיו

ר' צבי אלימלך היה מחבר פורה במיוחד. עשרות חיבורים כתב במשך שנותיו, והם עוסקים בכל חלקי התורה שבכתב ושבעל פה. בכתיבתו הוא משלב ידע גאוני, עם דרשנות מבריקה העושה שימוש מורכב במיוחד בגימטריות ורמזים. כתביו משמשים גם כמרבץ עשיר של אמרים ופנינים מגדולי החסידות, שהוא מצטט ודורש ומוצא להם סימוכים במקראות ובדברי חז"ל.
חידש הרבה סגולות והידועה ביניהן היא סגולת הזיווג על ידי אמירת מזמור קכ"א בתהילים (שיר למעלות אשא עיני אל ההרים), שאותו יש להגיד 4 פעמים ביום.
וכן חידש את המנהג לפזר עשבים ופרחים על רצפת בית הכנסת בשבועות היות ש:
"ישראל משולה כשושנה של ורד והעולם כפרדס. המלך רצה להשמיד את הפרדס, אלא שראה השושנה ובזכותה מציל את הפרדס. כך ישראל שקבלה את התורה נמשלה כשושנה ומצלת את הפרדס".
עודד את העיסוק בספר הזוהר וכתב:
צאצאיו ומורשתו

ממנו יצאה שושלת דינוב, שהתפצלה למספר חצרות, בהן חסידות מונקאטש וחסידות בלאז'וב הקיימות עד היום.
רבים מצאצאיו כיהנו כרבנים וכאדמו"רים.
צאצאיו ומורשתו > ילדיו

הרב משולם זושא (בערך תק"ס - בערך תק"ץ)
ביילא אשת הרב נחמיה בן הרב צבי ובשנית נישאה לרב שמעון ישעיה רייך, רב בריבטיטש
רבי דוד שפירא ממלא מקומו בדינוב והאדמו"ר השני של חסידות דינוב
שרה (תקס"ז - כ"ד באייר תרל"ח), אשת הרב משה שיינפלד (תק"ע - כ"ז בחשוון תרמ"ד) ממז'ילובריץ (Medzilaborce, כיום בסלובקיה)
רבי אלעזר רב ואדמו"ר בלנצוט
הרב שמואל (בערך תק"ע - בערך תר"ך) מפרמישלא
רבקה אשת הרב יעקב אורי, רב בטארקה
בקרב צאצאיו התפרסמו במיוחד רבי חיים אלעזר שפירא ממונקאטש, רבי יקותיאל יהודה הלברשטאם מצאנז-קלויזנבורג, הרב סנדר אורי, ורבי דוד טברסקי מראחמיסטריווקא.